ཡང་མོ་རྩིས་བྱ་བ་ནི་ཉི་མ་དེ་རིང་གི་གཟའ་དང་སྐར་མ་སོགས་རྒྱུ་སྐར་གྱི་རྒྱུ་བ་ཕྱི་རོལ་འཇིག་རྟེན་གྱི་སྣང་ཚུལ་དང་ཚུར་རོལ་མིའི་འབྱུང་ཁམས་ཀྱི་རྒྱུ་བའི་འཕྲོད་སྦྱོར་ལ་བརྟེན་ནས་ལས་འདི་བྱེད་ཆོག་པ་དང་མི་ཆོག་པའི་རྩིས་དང་མོ་ལུང་ལ་བརྟེན་ནས་བྱ་བའི་ལེགས་ཉེས་བརྟག་པའི་སྔོན་བརྡ་ཞིག་ཡིན་མོད།ཡང་དེར་མི་ཕལ་མོ་ཆེས་རྩིས་ཀྱི་ཡོན་ཏན་དང་རང་གི་ཡི་དམ་དང་ལྷ་གང་རུང་གི་བསྙེན་སྒྲུབ་མ་འཁྱོལ་བར་མོ་རྩིས་བྱེད་ཁུལ་གྱི་རྫུན་སྨྲ་བའི་སྣང་ཚུལ་ཡོད་པས།ལྷ་བ་མོ་བ་རྩིས་པ་གསུམ།།འཇིག་རྟེན་ཁམས་ཀྱི་ཤོབ་སྐྱ་གསུམ།།ཞེས་གྲགས་པའི་རྗེས་སུ་འབྲངས་པ་ཡོད་མོད།ཡིན་རྒྱུ་ནི་རྒྱུ་མཚན་གཏན་ཁེལ་བ་དང་གཞུང་ལུགས་ངེས་ཅན་ཞིག་ལ་བརྟེན་ནས་བརྟག་པ་ཡིན་པས་འོལ་ཚོད་དང་གཉིས་སུ་སྣང༌།